
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 851 

25 Οκτωβρίου 1995 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 73077/4642 (1) 

Έγκριση γενικού πολεοδομικού σχεδίου Δ. Ιωνίας (Ν. 

Θεσσαλονίκης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 το Ν. 1337/83 «Επέκταση 
πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Τις διατάξεις του άρθρου 3 του Ν. 1561/1985 «Ρυθ¬ 
μιστικό σχέδιο και πρόγραμμα προστασίας περιβάλλοντος 
ευρύτερης περιοχής της Θεσσαλονίκης και άλλες διατά¬ 
ξεις» (Α' 148), 

5. Τις διατάξεις του άρθρου 41 του Ν. 1975/1991 «Εί¬ 
σοδος - έξοδος, παραμονή, εργασία, απέλαση αλλοδα¬ 
πών, διαδικασία αναγνώρισης αλλοδαπών προσφύγων και 
άλλες διατάξεις» (Α' 184). 

θ. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

7. Την υπ' αριθ. 75724/1151 /30.12.83 κοινή απόφαση 
των Υπουργών Προεδρίας και Χωροταξίας, Οικισμού και 
Περιβάλλοντος «Κωδικοποίηση, τροποποίηση και συ¬ 
μπλήρωση συλλογικών οργάνων κ.λ.π.» (Β’ 767) και ειδι¬ 
κότερα το άρθρο 4. 

8. Την υπ’ αριθ. 56317/2474/86 (Δ’ 972) απόφαση του 
Υπουργού ΠΕΧΩΔΕ «Κίνηση διαδικασίας σύνταξης ΓΠΣ 
οικισμών Ν. Θεσσαλονίκης». 

9. Το υπ’ αριθ. 5191/88 έγγραφο της δ/νσης οικισμού 
Θεσσαλονίκης προς τους αρμόδιους φορείς. 


10. Το υπ’ αριθ. 479/88 έγγραφο της Δ/νσης Οικισμού 
Θεσσαλονίκης προς το Δήμο Ιωνίας. 

11. Το υπ’ αριθ. 506481/88 έγγραφο του ΟΣΕ. 

12. Το υπ’ αριθ. Φ134/2347/88 έγγραφο της Δ/νσης 
Βιομηχανίας (Ν. Θεσσαλονίκης). 

13. Το υπ’ αριθ. 20220/88 έγγραφο του τμήματος με¬ 
λετών της 1ης ΔΕΚΕ. 

14. Το υπ’ αριθ. 858/88 έγγραφο της Δ/νσης Κτηνιατρι¬ 
κής (Ν. Θεσσαλονίκης). 

15. Το υπ’ αριθ. 596/88 έγγραφο του Οργανισμού 
Ύδρευσης Θεσσαλονίκης. 

18. Το υπ* αριθ. 624Φ704.1 /88 έγγραφο της Πυροσβε¬ 
στικής Υπηρεσίας Θεσσαλονίκης. 

17. Το υπ’ αριθ. 6060/88 έγγραφο της Δ/νσης Γεωρ¬ 
γίας (Ν. Θεσσαλονίκης). 

18. Το υπ’ αριθ. 725/88 έγγραφο του Δήμου Ιωνίας και 
την υπ’ αριθ. 19/1989 απόφαση του ιδίου Δήμου. 

19. Το γεγονός ότι από τις διατάξεις αυτής της απόφα¬ 
σης δεν προκαλεϊται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α.. 

20. Την υπ' αριθ. 45/1989 γνωμοδότηση του ΣΧΟΠ Ν. 
Θεσσαλονίκης, αποφασίζουμε: 

1. Εγκρίνεται το γενικό πολεοδομικό σχέδιο Δήμου ιω¬ 
νίας (Ν. Θεσσαλονίκης) όπως τα όριά του καθορίζονται με 
κόκκινη γραμμή στον χάρτη Π-1.5. με κλίμακα 1:5000. 

Κυρίως το σχέδιο αυτό περιλαμβάνει: 

Α. Την πολεοδομική οργάνωση της παραπάνω Κοινότη¬ 
τας με προγραμματικό πληθυσμιακό μέγεθος περίπου 
9.100 κατοίκων με: 

α) Την επέκταση του σχεδίου σε εκτάσεις πυκνοδομη- 
μένες, αραιοδομημένες, αδόμητες και τη δημιουργία δύο 
πολεοδομικών ενοτήτων - γειτονιών με μέση πυκνότητα 
οικήσεως και μέσο συντελεστή δόμησης όπως φαίνεται 
στο χάρτη Π-1.5 ως εξής: 


Πολεοδομική ενότητα 

Μέσος Σ.Δ. 

Πυκνότητα μικτή 

1, Διαβατών 

1,18 

57 ατ/Ηα 

2. Ν. Μαγνησίας 

0,93 

57,3 ατ/Ηα 


β) Τον προσδιορισμό των χρήσεων γης, όπως φαίνεται 
στον χάρτη Π-1.3 σε κλίμακα 1:5000 και ειδικότερα: 

- Τον καθορισμό χρήσεων αμιγούς και γενικής κατοι¬ 
κίας όπως αυτές καθορίζονται στα άρθρα 2 και 3 αντί¬ 
στοιχα του από 23.2.87 Π.Δ/τος (Δ' 166). 

- Τον καθορισμό χρήσεων κεντρικών λειτουργιών κατά 
μήκος του κυρίου οδικού άξονα και από το ύψος του τοπι¬ 
κού κέντρου της γειτονιάς Διαβατών προς το κέντρο της 
περιοχής επέκτασης που βρίσκεται μεταξύ των δύο γειτο¬ 
νιών όπως καθορίζονται στο άρθρο 4 του ως άνω Π.Δ/τος 
με εξαίρεση τις χρήσεις. 

- Εγκαταστάσεων μέσων μαζικών μεταφορών και 

- Επαγγελματικών εργαστηρίων χαμηλής όχλησης. 

- Τον καθορισμό δύο περιοχών ΕΜ {επαγγελματικών 
εγκαταστάσεων) και μιας αποθήκης χονδρεμπορίου με 
επιτρεπόμενες χρήσεις του άρθρου 5 του παραπάνω Π.Δ/ 
τος με εξαίρεση την παράγραφο 1 αυτού. 

- Την χωροθέτηση κτιρίου Δημαρχείου στο κέντρο του 
οικισμού, εγκατάσταση Ειρηνοδικείου και Υπηρεσιών του 
Υπουργείου Γεωργίας στο κτίριο της πρώην κοινότητας Ν. 
Μαγνησίας. 

- Την χωροθέτηση νηπιαγωγείου και δημοτικού σχο¬ 
λείου στην περιοχή επέκτασης βόρεια της γειτονιάς Δια¬ 
βατών και γυμνασίου - λυκείου στην περιοχή επέκτασης 
νότια του οικισμού. 

- Την χωροθέτηση δύο παιδικών σταθμών στις περιοχές 
επέκτασης. 

- Την χωροθέτηση ΚΑΠΗ στο πρώην κοινοτικό κατά¬ 
στημα Διαβατών. 

- Την χωροθέτηση πνευματικού κέντρου στο νέο κέ¬ 
ντρο του οικισμού. 

- Την χωροθέτηση χώρου αθλητικών εγκαταστάσεων 
στη γειτονιά Ν. Μαγνησίας και ολοκλήρωση του αθλητικού 
κέντρου Διαβατών. 

- Την χωροθέτηση χώρων πάρκων στο νέο κέντρο του 
οικισμού στη γειτονιά Ν. Μαγνησίας και στη περιοχή επέ¬ 
κτασης βόρεια του οικισμού. 

γ) Τη γενική εκτίμηση της χωρητικότητας των πολεοδο- 
μικών ενοτήτων όπως φαίνεται στο πίνακα Α-11.6, 

δ) Τη γενική εκτίμηση αναγκών σε κοινωνική υποδομή, 
επιπέδου οικισμού με την πρόβλεψη των αντιστοίχων χώ¬ 
ρων και επιπέδου γειτονιάς με την πρόβλεψη των αντι¬ 
στοίχων χώρων όπως φαίνεται στον πίνακα Α-11.2. Ια και 
στους χάρτες Π-1.3, Π-1.5. 

ε) Τον καθορισμό περιοχής ανάπλασης και υπαγωγή αυ¬ 
τής στο άρθρο 13 του Ν. 1337/83 (Ο.Τ. 15,16 και 45). 

Β. Τις προτάσεις για τη λήψη μέτρων προστασίας του 
περιβάλλοντος όπως φαίνεται στο χάρτη Π-1.4 σε κλί¬ 
μακα 1:25000 με βασικότερες επεμβάσεις: 

- Απομάκρυνση εκτός του οικισμού των οχλουσών χρή¬ 
σεων καθώς και του νεκροταφείου με τον καθαρισμό του 
αντιστοίχου χώρου ως χώρου πρασίνου. 

- Γεωργική γη υψηλής παραγωγικότητας σ’ όλη τη πε¬ 
ριοχή του αγροκτήματος της Ν. Μαγνησίας. Η δόμηση γε- 
ωργοκτηνοτροφικών χτισμάτων επιτρέπεται μετά από 
σύμφωνη γνώμη της Δ/νσης Γεωργίας. 

- Ζώνη για ειδική μελέτη για την απομάκρυνση των βιο¬ 
μηχανιών και πολεοδομική οργάνωση του χώρου σαν πε- 
ριαστικό πράσινο στην περιοχή της ΕΚΟ και ΗΕ11ΕΝΙ0 
5ΤΕΕί. 

- Προστασία της περιοχής ΣΙΔΕΝΟΡ δυτικά μετά το 
Γαλλικό ποταμό με την απαγόρευση εγκατάστασης νέων 
βιομηχανιών. 

- Δημιουργία περιαστικού πράσινου: 

α) Στη περιοχή ιδιοκτησίας ΟΣΕ νότια. 

β) Στους χειμάρρους για την προστασία και ανάδειξη του 
φυσικού περιβάλλοντος. 

γ) Στην περιοχή Γαλλικού ποταμού. 


- Περιοχή μεταξύ εξωτερικής περιφερειακής και ορίων 
οικισμού για μελλοντική επέκταση στην οποία απαγορεύε¬ 
ται η κατάτμηση. 

- Απομάκρυνση του χώρου απορριμάτων από την σημε¬ 
ρινή θέση. 

- Προστασία των δύο αρχαιολογικών χώρων στην ευρύ¬ 
τερη περιοχή του οικισμού ήτοι του τραπεζοειδούς λόφου 
με προϊστορικές αρχαιότητες ΒΔ του οικισμού και της 
προϊστορικής Τούμπας ΝΔ του οικισμού. 

Γ. Προτάσεις για την οργάνωση και ιεράρχιση του δι¬ 
κτύου μεταφορικής υποδομής όπως φαίνεται στο χάρτη 
Π-1.3 καθώς και τις προτάσεις για τα απαραίτητα έργα και 
μελέτες δικτύων υποδομής (ύδρευση - αποχέτευση - 
απορρίματα) όπως φαίνεται στους χάρτες Π-2.2 και 
Π-2.3 ειδικότερα: 

1) Μεταφορικό δίκτυο: 

- Κατασκευή ανισόπεδης διέλευσης κάτω από τον 
δρόμο προς Κιλκίς. 

- Υπερύψωση του δρόμου προς Κιλκίς για να περάσει 
επάνω από την εξωτερική περιφερειακή. 

- Δημιουργία των δικτύων συλλεκτηρίων γύρω από τις 
δύο γειτονιές. 

- Δημιουργία του δικτύου των πεζοδρόμων. 

2) Δίκτυο αποχέτευσης: 

- Κατασκευή δικτύου αποχέτευσης ομβρίων στη Ν. Μα¬ 
γνησία. 

Τοποθέτηση κάθετων αγωγών μεταξύ των υπαρχόντων 
οριζοντίων αποχετευτικών τάφρων και αγωγών της γειτο¬ 
νιάς Διαβατών. 

Κάλυψη με ΩΣ της κεντρικής τάφρου των Διαβατών. 

- Κατασκευή δικτύου ακαθάρτων σε όλο τον οικισμό. 

Εγκατάσταση μονάδας βιολογικού καθαρισμού. 

Δ.Τις προτάσεις των έργων για την ολοκλήρωση του 

ΓΠΣ Ιωνίας όπως φαίνονται στον πίνακα με την επωνυμία 
«πρόγραμμα έργων». 

Ε. Συνοπτικά αντίτυπα των παραπάνω πέντε (5) χαρτών 
και τριών (3) πινάκων, που θεωρήθηκαν από τον Προϊστά¬ 
μενο της Δ/νσης Τοπογραφικών Εφαρμογών με την 
73077/1995 πράξη που δημοσιεύονται στην Εφημερίδα 
της Κυβερνήσεως με την παρούσα απόφαση. 

2. Μέσα στην περιοχή του Γ ενικού Πολεοδομικού Σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ' αυτό οικοδομικές άδειες που έχουν εκδο- 
θεί με τις προγενέστερα ισχύουσες διατάξεις ή έχει υπο¬ 
βληθεί ο πλήρες φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημερομη¬ 
νία δημοσίευσης της παρούσης εκτελοϋνται όπως εκδό- 
θηκαν ή εκδίδονται βάσει των υποβληθέντων στοιχείων. 

Μέσα στην περιοχή κατοικίας, διατηρούνται νομίμως 
υφιστάμενες σήμερα δραστηριότητες μη προβλεπόμενες 
στα άρθρα 2 και 3 του από 23.2.87 Π.Δ/τος (ΦΕΚ 1Θ6Δ7 
87) μέχρι την έκδοση της ειδικής για τον σκοπό αυτό ρύθ¬ 
μισης. 

3. Η ισχύς της παρούσας απόφασης αρχίζει από τις 
16.6.1989 ημέρα δημοσίευσης της 45797/2592/5.6.89 
απόφασης του Υπουργού Περιβάλλοντος, Χωροταξίας και 
Δημοσίων Έργων. 

Η απόφοση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

